Անդրադառնալով երկրում տեղի ունեցող ներքաղաքական զարգացումներին՝ նախարարի պաշտոնակատար Մնացականյանն ընդգծեց, որ Հայաստանի կառավարությունն իր գործունեությամբ ապացուցել է հանձնառությունը կոռուպցիայի դեմ պայքարին և արդարադատության համակարգի ամրապնդմանը, որոնք հանդիսանում են սոցիալ-տնտեսական ոլորտում իրավահավասարության ապահովման հիմնական երաշխիքները: Հայաստանի ԱԳ նախարարի պաշտոնակատարը կարևորեց կառավարության զարգացման օրակարգի գերակա ուղղություն հանդիսացող բարձր տեխնոլոգիաների, նորարարության ոլորտներում փորձի փոխանակման ծրագրերի ձեռնարկումը: Այս առնչությամբ երկուստեք ընդգծվեց երկկողմ հարաբերությունների օրակարգում կրթության, մասնավորապես՝ ստեղծագործ կրթության ոլորտին առանձնահատուկ ուշադրություն դարձնելու պատրաստակամությունը: